PSRS 1970. gadā izlaista pastmarka
***Sojuz-9*** (*Союз-9*) bija PSRS *Sojuz* sērijas pilotējams kosmosa kuģis. Tas orbītā tika palaists 1970. gada 1. jūnijā. Apkalpe Andrijans Nikolajevs un Vitālijs Sevastjanovs kosmosā pavadīja gandrīz 18 diennaktis, pārspējot piecu gadu seno *Gemini 7* kosmiskā lidojuma ilguma rekordu. Šis kosmosa kuģa autonoma lidojuma (bez saslēgšanās ar orbitālo staciju) ilgums līdz šim vēl nav pārspēts.

Apkalpe
-------

Kuģa *Sojuz-9* apkalpe augšupceļā un lejupceļā:

| Kosmonauts | Virz. | Pozīcija | Lidojums pēc skaita | Valsts /organizācija |
| --- | --- | --- | --- | --- |
| Andrijans Nikolajevs | ↑↓ | Komandieris | 2. | Karogs: Padomju Savienība PSRS |
| Vitālijs Sevastjanovs | ↑↓ | Lidojuma inženieris | 1. | Karogs: Padomju Savienība PSRS |

Dublējošā apkalpe:

* Anatolijs Fiļipčenko
* Georgijs Grečko

Rezerves apkalpe:

* Vasilijs Lazarevs
* Valērijs Jazdovskis

Lidojuma gaita
--------------

*Sojuz-9* tika palaists 1970. gada 1. jūnijā 19:00:00 UTC ar nesējraķeti *Sojuz* no Baikonuras kosmodroma 31. starta laukuma 6. palaišanas iekārtas.

Apkalpe kosmosā veica dažādus fizioloģiskus un biomedicīniskus eksperimentus, kā arī pētīja pagarinātā kosmosa lidojuma sociālās sekas. Viņi fotografēja Zemi, veica astronomiskus novērojumus un tehniskus eksperimentus. Kosmonautiem bija iespējams sazināties ar savām ģimenēm divvirzienu televīzijas seansos, vērot 1970. gada FIFA Pasaules kausa futbola spēles, spēlēt šahu (tā bija pirmā šaha spēle, ko spēlēja starp Zemi un kosmosu) ar Lidojumu vadības centru, un balsot padomju vēlēšanās.

Lidojuma laikā viens no eksperimentiem bija varbūtējā pretinieka kosmiskā aparāta pārtveršanas programma. No V. Sevastjanova intervijas:

> Piemēram, *Sojuz-9* mums sadzīves nodalījumā bija datoraparāts, it kā spēle, mērķu pārtveršanai. Šis aparāts tika izstrādāts Aizsardzības ministrijas interesēs, un tajā bija izveidoti iznīcinātāja pilota vadības elementi. Ar šo aparatūru orbītā mums bija jāveic tēmēšana uz varbūtējā pretinieka kosmiskā aparāta pusmetra modeli un tas jāpavada tēmekļa krustā pēc iespējas ilgāk. Modelis bija izšauts no kosmosa kuģa ar atsperes izgrūdējiem, un Andrijans vadīja kuģi, lai iluminators būtu vērsts pret to, bet es tēmēju iekārtu uz mērķi. Visas mūsu darbības tika ierakstītas, lai redzētu, kā notiek tēmēšana. Kopā bija 3 mērķi. Vienu no tiem mums izdevās izsekot līdz 8 km. Tas bija redzams kā punktiņš, tomēr mēs varējām atšķirt modeli no zvaigznes.
> 
> 

Lidojumam bija negaidīta fiziska ietekme uz kosmonautiem; lai taupītu orientācijas kontroles dzinēju gāzi ilgstošā lidojuma laikā orbītā, *Soyuz-9* tika ievadīts rotācijas stabilizācijas režīmā, kas Nikolajevam un Sevastjanovam radīja reiboņus un kosmisko slimību. Kad beidzot apkalpe nolaidās, viņiem bija nepieciešama palīdzība, lai izkāptu no nolaižamā aparāta, un dažas dienas viņi faktiski nevarēja paiet. 

Pēc atgriešanās uz Zemes abi kosmonauti izjuta lielas grūtības pierast pie Zemes gravitācijas un bija nepieciešama medicīniskā palīdzība. Apmēram sešas dienas pēc atgriešanās abi apkalpes locekļi atradās slimnīcā ārstu uzraudzībā. Kosmonautu veselība atjaunojās, taču no medicīnas viedokļa negatīvi pirmā ilgtermiņa lidojuma rezultāti lika zinātniekiem pārskatīt daudzus uzskatus par cilvēka veselībai drošas uzturēšanās ilgumu kosmosā. Tika izstrādātas metodikas, kas nodrošina fizioloģisku slodzi uz organismu, lai saglabātu apkalpes veselību, ko izmantoja ilgtermiņa ekspedīcijās orbitālajās stacijās. 1971. gadā tika izstrādāts slodzes kostīms *Pingvin*, kura adaptētās versijas arī mūsdienās tiek lietotas atjaunojošajā medicīnā, pacientu rehabilitācijai ar kustību aparāta funkciju traucējumiem.

19. jūnijā *Sojuz-9* veica nolaišanos. Nolaižamais aparāts nosēdās 11:58:55 *UTC* 75 km uz rietumiem no Karaghandi.

Atsauces
--------

1. ↑  134. 1970г. "Экипаж корабля "Союз-9" (реж. Н. Макаров) 400 советских документальных фильмов о космосе и космонавтике.

Ārējās saites
-------------

* Soyuz 9 spacefacts.de
* Soyuz 9 Mark Wade, astronautix.com
* Soyuz 9 (7K-OK, non docking) Gunter Dirk Krebs
* SOYUZ 9 RETURNS AFTER 17‐DAY TRIP SETS SPACE MARK Bernard Gwertzman, The New York Times, 1970--6-20

  


|  |  |  |  |  |  |
| --- | --- | --- | --- | --- | --- |
| 

| * s
* d
* l
**←** 1969.  ·  1970. gada orbitālie starti  ·  1971. **→** |
| --- |
|  |
| Kosmos-318 | OPS 6531 | Intelsat III F-6 | Kosmos-319 | Kosmos-320 | Kosmos-321 | Kosmos-322 | TIROS-M ·  Australis-OSCAR 5 | ~~DS-P1-I № 7~~ | SERT-2 | ~~E-8-5 № 405~~ | Kosmos-323 | Ōsumi | OPS 0054 | Molnija-1 № 17 | Kosmos-324 | Kosmos-325 | OPS 0440 ·  OPS 3402 | Wika ·  Mika | Kosmos-326 | Meteor № 14 | Kosmos-327 | NATO 2A | Kosmos-328 | Kosmos-329 | Kosmos-330 | Nimbus 4 ·  Topo-1 | Kosmos-331 | OPS 7033 ·  OPS 7044 | Kosmos-332 | **Apollo 13** | Kosmos-333 | OPS 2863 | Intelsat III F-7 | Kosmos-334 | Dong Fang Hong I | Kosmos-335 | Kosmos-336 ·  Kosmos-337 ·  Kosmos-338 ·  Kosmos-339 ·  Kosmos-340 ·  Kosmos-341 ·  Kosmos-342 ·  Kosmos-343 | Meteor № 13 | Kosmos-344 | Kosmos-345 | OPS 4720 ·  OPS 8520 | ~~DS-P1-Ju № 32~~ | **Sojuz-9** | Kosmos-346 | *STV-3* | Kosmos-347 | Kosmos-348 | Kosmos-349 | OPS 5346 | Meteor-M № 17 | OPS 6820 | Molnija-1 № 21 | Kosmos-350 | Kosmos-351 | ~~Strela-2M № 1~~ | Kosmos-352 | Kosmos-353 | ~~Zenit-4 № 75~~ | OPS 4324 | *Intelsat III F-8* | Kosmos-354 | Interkosmos 3 | Kosmos-355 | Kosmos-356 | Venera-7 | OPS 7874 | Skynet 1B | Kosmos-357 | Kosmos-358 | *Kosmos-359* | OPS 8329 | Transit O-19 | Kosmos-360 | OPS 7329 | ~~Orba~~ | OPS 0203 | Kosmos-361 | Luna-16 | Kosmos-362 | Kosmos-363 | Kosmos-364 | *MS-F1* | Kosmos-365 | Molnija-1 № 19 | Kosmos-366 | Kosmos-367 | Kosmos-368 | Kosmos-369 | Kosmos-370 | Kosmos-371 | Interkosmos-4 | Meteor-M № 16 | Kosmos-372 | Kosmos-373 | Zond-8 | Kosmos-374 | OPS 7568 | Kosmos-375 | Kosmos-376 | *OPS 5960* | OFO ·  RM-1 | Luna-17 (Lunohod-1) | Kosmos-377 | Kosmos-378 | OPS 4992 ·  OPS 6829 | Kosmos-379 | Kosmos-380 | Molnija-1 № 23 | ~~OAO-B~~ | Kosmos-381 | Kosmos-382 | Kosmos-383 | Kosmos-384 ·  Nauka № 2 | NOAA-1 ·  CEPI | Uhuru | Kosmos-385 | Peole | Kosmos-386 | Kosmos-387 | Kosmos-388 | Kosmos-389 | ~~DS-P1-M № 1~~ | Molnija-1 № 22 |
|  |
| Derīgās kravas atdalītas ar aizzīmēm ( · ), starti ar vertikālā svītrām ( | ). Pilotējamie lidojumi izcelti **treknā tekstā**. Startu avārijas atzīmētas ~~nosvītrotas~~; nepareizā orbītā ievadīts vai citas kļūmes, kuru dēļ kosmisko aparātu nevar lietderīgi izmantot, apzīmēts *kursīvā*. Derīgās kravas, kas palaistas no citiem kosmiskajiem aparātiem, iekļautas (iekavās). |

 |